L 148/54 Az Európai Unió Hivatalos Lapja 2014.5.20. A BIZOTTSÁG 532/2014/EU FELHATALMAZÁSON ALAPULÓ RENDELETE (2014. március 13.) a leginkább rászoruló személyeket támogató európai segítségnyújtási alapról szóló 223/2014/EU európai parlamenti és tanácsi rendelet kiegészítéséről AZ EURÓPAI BIZOTTSÁG, tekintettel az Európai Unió működéséről szóló szerződésre, tekintettel a leginkább rászoruló személyeket támogató európai segítségnyújtási alapról szóló, 2014. március 11-i 223/2014/EU európai parlamenti és tanácsi rendeletre és különösen annak 32. cikke (8) bekezdésére, 32. cikke (9) bekez- désére, 34. cikke (7) bekezdésére, 34. cikke (8) bekezdésére és 55. cikke (4) bekezdésére, mivel: (1) — A 223/2014/EU rendelet (") lehetővé teszi a Bizottság számára, hogy a nem lényegi elemeit kiegészítő, felhatalma- záson alapuló jogi aktusokat fogadjon el a leginkább rászoruló személyeket támogató európai segítségnyújtási alap tekintetében. (2) — A 223/2014/EU rendelet alapján az irányító hatóságnak ki kell alakítana az egyes műveletekre vonatkozó, a moni- toring, az értékelés, a pénzügyi irányítás, az ellenőrzés és az audit céljából szükséges, és a leginkább rászoruló személyek társadalmi beilleszkedését célzó operatív programok (OP II) tekintetében az egyéni résztvevőkre vonat- kozó információkat is tartalmazó adatok számítógépes formában történő rögzítésére és tárolására szolgáló rend- szerét. Ezért meg kell határozni az említett rendszerben rögzítendő és tárolandó adatok listáját. (3) — Egyes adatok csak a műveletek meghatározott típusai vagy az operatív programok egyik típusa tekintetében lénye- gesek; következésképp pontosítani kell az adatszolgáltatási követelményeket. A 223/2014/EU rendelet meghatá- rozza az OP II által támogatott műveletek egyéni résztvevőire vonatkozó adatok rögzítésének és tárolásának egyedi követelményeit, amelyeket figyelembe kell venni. (4) — Az adatok listájának összeállításakor figyelembe kell venni a 223/2014/EU rendeletben meghatározott jelentésté- teli követelményeket annak biztosítása érdekében, hogy a pénzügyi irányításhoz és monitoringhoz szükséges adatok — többek között a kifizetési kérelmek, az elszámolások és a végrehajtási jelentések elkészítéséhez szükséges adatok — valamennyi művelet tekintetében könnyen összesíthető és összeegyeztethető formában álljanak rendelke- zésre. A lista összeállításakor figyelembe kell venni, hogy a számítógépes nyilvántartásban szereplő, műveletekkel kapcsolatos egyes alapadatok a műveletek eredményes pénzügyi irányításához és a műveletekkel kapcsolatos alap- vető információk közzétételére vonatkozó követelmény teljesítéséhez szükségesek. Bizonyos további adatokra az ellenőrzések és az auditok hatékony megtervezéséhez és végrehajtásához van szükség. (5) — A rögzítendő és tárolandó adatok listája nem érintheti az irányító hatóságok által kialakított számítógépes rend- szerek technikai jellemzőit vagy struktúráját, és nem szabhatja meg előre a rögzített és tárolt adatok formátumát, kivéve, ha erről e rendelet külön rendelkezik. Nem érintheti továbbá az adatok bevitelére vagy rendszeren belüli előállítására alkalmazott eszközöket; egyes esetekben a listában szereplő adatokra vonatkozóan több értéket kell bevinni. Mindazonáltal szabályokat kell megállapítani ezen adatok jellegére vonatkozóan annak biztosítása érde- kében, hogy az irányító hatóság teljesíthesse a monitoring, az értékelés, a pénzügyi irányítás, az ellenőrzés és az audit tekintetében ellátandó feladatait, ideértve azt az esetet, amikor ehhez az egyéni résztvevőkre vonatkozó adatok feldolgozására van szükség. (6) — Az operatív programok kiadásainak ellenőrzése és auditja érdekében meg kell határozni azokat a feltételeket, amelyek mellett az auditnyomvonal kielégítőnek tekinthető. (7) — A 223/2014/EU rendelet értelmében végzett auditmunkához kapcsolódóan biztosítani kell, hogy a Bizottság és a tagállamok megelőzzék a személyes adatok jogosulatlan nyilvánosságra hozatalát és a személyes adatokhoz való jogosulatlan hozzáférést, valamint meghatározzák, hogy a Bizottság és a tagállamok milyen célokból dolgozhatják fel ezeket az adatokat. (8) — Az audithatóság felelős a műveletek auditálásáért. Annak érdekében, hogy ezen auditok hatóköre és hatékonysága megfelelő legyen, továbbá, hogy valamennyi tagállamban azonos szabványok szerint végezzék el azokat, meg kell szabni a rájuk vonatkozó feltételeket. () Az Európai Parlament és a Tanács 2014. március 11-i 223/2014/EU rendelete a leginkább rászoruló személyeket támogató európai segít- ségnyújtási alapról (HL L 72., 2014.3.12., 1. 0.).